ཚོགས་འདུའི་ཐོག་ནན་བཤད་བྱས་དོན།དཔལ་འབྱོར་འཁོར་སྐྱོད་ཐད་གནས་པའི་འགལ་ཟླ་དང་གནད་དོན་མངོན་གསལ་དོད་པོའི་མདུན་དུ་བརྟན་ཐོག་ཡར་བརྩོན་གྱི་ལས་ཀའི་རྩ་བའི་དགོངས་གཞི་མཐའ་འཁྱོངས་བྱེད་པ་དང་།འཕེལ་རྒྱས་ཀྱི་འདུ་ཤེས་གསར་པ་མཐའ་འཁྱོངས་བྱེད་པ།མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་གཙོ་རྐང་དུ་འཛིན་རྒྱུ་མཐའ་འཁྱོངས་བྱེད་པ།སྒྱུར་བཅོས་སྒོ་དབྱེ་བྱེད་ཤུགས་ཆེ་རུ་གཏོང་བ།འགལ་ཟླ་གཙོ་བོར་དམ་འཛིན་བྱེད་པ་བཅས་བྱས་ཏེ་དམིགས་སའི་རང་བཞིན་ལྡན་པའི་ངང་ཐག་གཅོད་བྱེད་དགོས།རང་ཉིད་ཀྱི་ལས་དོན་ཏན་ཏིག་ངང་ལེགས་པར་སྒྲུབ་པ་དང་།བློ་བརྟན་འགྱུར་མེད་ངང་སྤུས་ཚད་མཐོ་བའི་འཕེལ་རྒྱས་ལ་སྐུལ་འདེད་གཏོང་བ།ཕན་སྐྱེད་ཆེ་བའི་ནོར་སྲིད་སྲིད་ཇུས་དང་བརྟན་འཁྱོངས་ཀྱི་དངུལ་ལོར་སྲིད་ཇུས་ལག་ལེན་བསྟར་བ།ལས་ཞུགས་བརྟན་པོ་དང་།དངུལ་རྩ་བརྟན་པོ།ཕྱི་ཕྱོགས་ཚོང་དོན་བརྟན་པོ།ཕྱི་དངུལ་བརྟན་པོ།མ་འཇོག་བརྟན་པོ།སྔོན་དཔག་བརྟན་པོ་བཅས་ཀྱི་ལས་དོན་ལེགས་པར་སྒྲུབ་པ།ཕྱི་ཕྱོགས་དཔལ་འབྱོར་ཁོར་ཡུག་གི་འགྱུར་ལྡོག་ལ་ཁ་གཏད་ནུས་ལྡན་གཅོག་པ་བཅས་ཀྱི་ཐོག་ནས་དཔལ་འབྱོར་བརྟན་པོའི་ངང་འཁོར་སྐྱོད་ཐུབ་པའི་འགན་ལེན་བྱེད་དགོས།གཡོ་འགུལ་སྤུ་ཙམ་ཡང་མི་གཏོང་བ་གཉིསམཐའ་འཁྱོངས་བྱེད་པ་དང་།དབང་བའི་ལམ་ལུགས་ཀྱི་དཔལ་འབྱོར་སྣ་ཚོགས་མཉམ་དུ་འཕེལ་རྒྱས་འགྲོ་རྒྱུར་སྐུལ་འདེད་བཏང་ནས་དམངས་གཉེར་ཁེ་ལས་དང་ཁེ་ལས་འབྲིང་ཆུང་འཕེལ་རྒྱས་འགྲོ་རྒྱུར་འཕྲད་པའི་དཀའ་ངལ་ཞིབ་འཇུག་དང་ཐག་གཅོད་བྱེད་དགོས།མ་རྩའི་ཁྲོམ་ར་སྒྱུར་བཅོས་ལ་གཞིགས་ནས་ལམ་ལུགས་འཛུགས་སྐྱོང་བྱེད་མགྱོགས་སུ་གཏོང་བ་དང་།ཁྲོམ་རའི་གསོན་ཤུགས་འཕེལ་བར་བྱས་ཏེ་མ་རྩའི་ཁྲོམ་ར་ཡུན་རིང་དང་སྐྱོན་བྲལ་ངང་འཕེལ་རྒྱས་འགྲོ་རྒྱུར་སྐུལ་འདེད་གཏོང་དགོས།ཕན་སྐྱེད་ཆེ་ལ་ནུས་ལྡན་གྱི་སྒོ་ནས་ཕྱི་དངུལ་མུ་མཐུད་སྤྱད་དེ་ཀྲུང་གོར་ཡོད་པའི་ཕྱི་རྒྱལ་གྱི་མ་འཇོག་ཁེ་ལས་ཀྱི་ཁྲིམས་མཐུན་ཁེ་དབང་སྲུང་སྐྱོང་བྱེད་དགོས།སྤྱོད་ཚུལ་ལེགས་སུ་གཏོང་བ་དང་།དོན་འཁྱོལ་ལ་དམ་འཛིན་བྱས་ནས་བཏོན་པའི་སྲིད་ཇུས་དང་བྱ་ཐབས་ཁག་གི་ནུས་པ་གང་མགྱོགས་ཐོན་པ་བྱེད་དགོས།